" Þetta er alveg hræðilegt hjá mér , læknir minn góður . Ég er sífellt að leysa vind en sem betur fer er hann bæði lyktarlaus og hljóðlaus . Annars væri ég í vondum málum . Ég er til dæmis búin að reka við 10 sinnum á meðan við höfum verið að tala saman en að sjálfsögðu veistu ekkert af því úr því það finnst hvorki lykt né heyrist hljóð . " Læknirinn skrifaði upp á grænar pillur , sagði konunni að taka eina á dag og koma síðan á stofuna viku seinna . Þegar konan kom aftur sagði hún : " Heyrðu læknir , það hefur nú orðið einhver breyting , en alls ekki til hins betra . Ég rek ennþá við út í eitt og það er alveg hljóðlaust eins og áður en nú er lyktin alveg hræðileg . " " Þá hefur mér tekist að ná úr þér nefstíflunni " , sagði læknirinn " og þá er röðin komin að því að athuga í þér heyrnina . " Karl kominn af léttasta skeiði en þó alls ekki gamall kom til læknis . " Mig verkjar , þegar ég ýti hérna " ( ýtir á síðuna ) " og þegar ég ýti hérna " ( ýtir á hina síðuna ) " og hérna " ( ýtir á lærið ) " og hérna , hérna og hérna " ( ýtir á hitt lærið og báða handleggina ) . Læknirinn skoðaði manninn mjög nákvæmlega og fann loksins út eftir langa mæðu að maðurinn var puttabrotinn . Gutti kjötiðnaðarmaður kom á slysadeildina með nokkuð slæman skurð á vinstri löngutöng . Hann var strax drifinn inn á aðgerðarstofu þar sem tveir læknar lögðu á ráðin hvernig best væri að gera við fingurinn . " Haldið þið að ég geti spilað á píanó eftir þetta óhapp ? , " spurði Gutti . " Já , það á ekki að vera neitt vandamál . Við lögum þennan putta , " sagði annar læknirinn og lagði sig í líma við að draga úr áhyggjum mannsins . " Það verður alveg stórkostlegt , því ég hef aldrei getað spilað á píanó , " sagði Gutti . Hinrik lá á spítala og var illt í maganum . Til að bæta gráu ofan á svart var algjört lystarleysi að gera honum lífið leitt . Hann gat með engu móti komið niður súpunni sem honum var færð í hádeginu , aftur um kvöldið og loks fyrir nóttina . Morguninn eftir var hann vakinn til að fá stólpípu . Í því hringir systir hans og spyr Hinrik hvernig hann hafi það . " O , ekki sem verst núna . En eitt skal ég ráðleggja þér , systir mín góð . Ef það á einhvern tímann fyrir þér að liggja að dvelja á þessu sjúkrahúsi skaltu fyrir alla muni borða súpuna þína , sama á hverju dynur , því annars vilja þau troða henni upp í afturendann á þér . "